laion/Wikipedia-Exotic huggingface dataset:
חדקן קצר אף

חדקן קצר אף (שם מדעי: Acipenser brevirostrum) הוא מין של דג ממשפחת החדקניים, החי במימי נהרות, שפכי נהרות וחופי האוקיינוס האטלנטי של מזרח אמריקה הצפונית שבין ניו ברנזוויק לפלורידה. במראהו הוא מזכיר את המין חדקן אטלנטי אך קטן ממנו בהרבה. למעשה זהו אחד הדגים הקטנים בסוג חדקן. חדקן זה מגיע לאורך 1.43 מטר ומשקל ממוצע של 25 ק"ג. הוא בעל גוף חום כהה עם בטן בהירה וכשמו הוא בעל ראש וחוטם קצרים יחסית. עצמותיו בנויות מסחוס ולאורך הגוף רצועת לוחיות סחוסיות אפורות. בנוסף הוא בעל מספר צלחות לאורך הוושט, העוזרות לו לעכל מזון, מאחר שהוא חסר שיניים. הצעירים בעלי מראה מוארך יותר ועם חוטם וראש דקים וארוכים יותר. החדקן ניזון לאורך הקרקעית מחלזונות, צדפות ותולעים רב-זיפיות ומגוון גם בדגים. החדקן הוא דג המותאם הן למים מתוקים והן למים מלוחים אך הנקבות נודדות לנהרות ואגמים כדי להשריץ. גם לאחר מכן הם מבלים במים רדודים ולא מגיעים לאוקיינוס העמוק. ההתבגרות המינית של החדקן תלויה באקלים בו הוא חי - פרטים החיים במים חמימים יכולים להתרבות כבר בגיל 3–4 שנים אך פרטים צפוניים החיים במים קרים יותר יתרבו לרוב מגיל 10–14 שנים. חדקן זה מצוי בסכנה עקב סכרים לאורך הנהרות בהם הוא חי ועקב זיהום מים מתועש. הוא נפגע גם מסירות, דיג מסחרי ודיג ספורט והיתפסות כשלל לוואי. מדיה וקבצים בנושא חדקן קצר אף בוויקישיתוף חדקן קצר אף, באתר ITIS (באנגלית) חדקן קצר אף, באתר NCBI (באנגלית) חדקן קצר אף, באתר Animal Diversity Web (באנגלית) חדקן קצר אף, באתר FishBase (באנגלית) חדקן קצר אף, באתר GBIF (באנגלית) חדקן קצר אף באתר הרשימה האדומה של IUCN
מפרצון סמוקיניה

מפרצון סמוקיניה (באנגלית: Smokinya Cove; בבולגרית: залив Смокиня) הוא מפרצון הנכנס אל החוף הדרום-מזרחי של חצי האי טריניטי, בארץ גרהאם, שבאנטארקטיקה. רוחב פתחו של המפרצון 3.5 קילומטרים; המפרצון נפתח אל מצר תעלת הנסיך גוסטב; אורכו של המפרצון (מרחק חדירתו אל היבשה) 21.2 קילומטרים. המפרצון ממוקם מצפון לגבעת אזימוט. קרחון ראסל המזרחי נשפך אל המפרצון. המפרצון היה מוסתר מתחת לפני מדף הקרח הנסיך גוסטב. עם הישברו של מדף הקרח, במחצית השנייה של המאה ה-20, התגלה המפרצון. המפרצון מופה לראשונה על ידי סוקרים גרמנים-בריטיים בשנת 1996. המפרץ נקרא על שם היישוב סמוקינה, שלחוף הים השחור, בדרום-מזרח בולגריה. השם אושר רשמית ב-6 בדצמבר 2010. הגאזט האנטארקטי הבולגרי (בבולגרית) מפרצון סמוקיניה באתר הגאזט האנטארקטי המשווה SCAR של ממשלת אוסטרליה תצלום לוויין של אזור המפרצון, תוך סימון אתרים נוספים באזור באתר copernix גאזט השמות האנטארקטיים של בולגריה מידע היסטורי וגאוגרפי הגאזט האנטארקטי הבולגרי (בבולגרית)
קרלוס קואסטה

קרלוס אקסהומו קואסטה פיגרואה (בספרדית: Carlos Eccehomo Cuesta Figueroa; נולד ב-9 במרץ 1999) הוא כדורגלן קולומביאני המשחק בעמדת הבלם והמגן הימני בראסינג גנק. קואסטה החל את דרכו בקבוצת הנוער של אתלטיקו נסיונל ומשם גם עלה לקבוצה הבוגרת ב-2016. תחת המאמן ריינלדו רואדה החל להשתלב לאט לאט בקבוצה וב-2017 כבר תפס מקום של קבע בהרכב. לאחר שהשלים 3 שנים וחצי בנסיונל, עמה זכה בין היתר באליפות קולומביה, בגביע רקופה סודאמריקנה ובגביע ליברטדורס, אף על פי שכלל לא שותף, חתם בקבוצה הבלגית ראסינג גנק. בואסטה הפך בעונתו השנייה לשחקן הרכב קבוע ועזר לקבוצה לזכות בגביע הבלגי ובסופר קאפ הבלגי. לנבחרת הבוגרת זומן קואסטה לראשונה לקראת משחקי מוקדמות מונדיאל 2022 מול פרו וארגנטינה וכן גם לקופה אמריקה 2021, אך טרם רשם את הופעת הבכורה. במדי הנבחרות הצעירות של קולומביה הוא שיחק בנבחרת עד גיל 17 באליפות היבשת שנערכה בינואר 2015 וזומן גם לסודאמריקנו 2017 ו-2019. כבש את גול הניצחון בדקה האחרונה מול צ'ילה שהעלה את קולומביה לבית הגמר ומשם העפילה למונדיאליטו 2019. קואסטה שימש כקפטן הנבחרת במונדיאליטו בפולין שבו קולומביה הגיעה לרבע הגמר. אתלטיקו נסיונל קופה ליברטדורס 2016 קופה קולומביה 2016 רקופה סודאמריקנה 2017 אליפות קולומביה 2017 (אפרטורה) קופה קולומביה 2018 ראסינג גנק הסופר קאפ הבלגי 2019 הגביע הבלגי 2021 קרלוס קואסטה, באתר Transfermarkt קרלוס קואסטה, באתר Soccerway קרלוס קואסטה, באתר WorldFootball.net קרלוס קואסטה, באתר National Football Teams קרלוס קואסטה, באתר FootballDatabase.eu 1.7.2019 canalrcn.com Oficial: Atlético Nacional confirma la salida de Carlos Cuesta al RC Genk de Bélgica
סימוני דה אוליביירה

סימוני דה מאקידו דה אוליביירה (בפורטוגזית: Simone de Oliveira; נולדה ב-11 בפברואר 1938), ידועה גם בשם סימון דה אוליביירה, היא זמרת ושחקנית פורטוגזית. במרוצת השנים, ייצגה אוליביירה את פורטוגל באירוויזיון פעמיים, ב-1965 וב-1969. אוליביירה גדלה בליסבון, בירת פורטוגל, לאב בלגי ולאם פורטוגזית מסאו טומה ופרינסיפה. בתקופת התיכון, החלה אוליביירה להופיע בקביעות במקהלת בית ספרה. אוליביירה החלה לשיר באופן מקצועי בשלהי שנות החמישים. ב-6 בפברואר 1965, ניצחה אוליביירה בקדם הפורטוגזי לאירוויזיון 1965, ונבחרה לשאת את הדגל מדינתה על בימת התחרות. בערב התחרות, היא ביצעה את השיר "Sol de inverno", והגיעה למקום ה-13 עם נקודה אחת בלבד, שהוענקה מחבר השיפוט המונגאסקי. אוליביירה ייצגה את פורטוגל פעם נוספת ב-1969, עם השיר "Desfolhada portuguesa", והגיעה למקום ה-15 עם ארבע נקודות. לאחר האירוויזיון ייצגה אוליביירה את פורטוגל בפסטיבל OTI (המקבילה הלטינית לאירוויזיון), עם השיר "A tua espera". היא הגיעה למקום ה-14 עם תשע נקודות. במרוצת השנים חלתה אוליביירה פעמיים בסרטן השד. מדיה וקבצים בנושא סימוני דה אוליביירה בוויקישיתוף סימוני דה אוליביירה, במסד הנתונים הקולנועיים IMDb (באנגלית) סימוני דה אוליביירה, באתר MusicBrainz (באנגלית) סימוני דה אוליביירה, באתר Yandex.Music (ברוסית) סימוני דה אוליביירה, באתר Discogs (באנגלית) סימוני דה אוליביירה, באתר Genius Eurovision 1965 Results: Voting & Points Eurovision 1969 Results: Voting & Points Simone de Oliveira, IMDb
חדקן יאנגצה

חדקן יאנגצה (שם מדעי: Acipenser dabryanus) הוא מין של דג סחוס גרמי ממשפחת החדקניים, החי בסין בנהר היאנגצה ובעבר גם בנהר הצהוב והוא מין מוגן שנכחד בטבע וכיום מצוי בשבי בלבד. חדקן זה מגיע לאורך 80 עד 130 ס"מ ומשקל של 25 ק"ג, אם כי נתפסו פרטים באורך 250 סנטימטרים (8.2 רגל). צבעו כחול-אפרפר עם בטן לבנה-צהובה ומצידיו ישנם שורת לוחיות סחוסיות בצבע אפור. הסנפירים קצרים ובשרניים והזנב ממוזלג. החדקן בעל חוטם דק וארוך הפונה מעלה ומתחת החוטם בינים העוזרים לו לחוש. החדקן שוכן במי נהרות איטיים בקרקעית רדודה ולרוב עכורה והוא ניזון מצמחי מים, דגים קטנים, תולעים וחרקים. בניגוד לחדקנים אחרים הוא לא חי במים מלוחים אך עדיין נודד לצפון יובל היאנגצה להשריץ ביצים. הרבייה נערכת בין מרץ ואפריל או בסביבות נובמבר ודצמבר. חדקן זה נעלם בטבע עקב דיג יתר, בייחוד של דגים צעירים ועקב הקמת סכרים כמו סכר שלושת הערוצים וסכר ג'ז'ובה (אנ') המונעים מהדג להגיע לנהרות ההטלה שלו. גם זיהום מים כתוצאה מתיעוש הביא להכחדת אוכלוסיות רבות שלו. כיום הוא מצוי בעיקר באגן היאנגצה כשמספר פרטים מהשבי משוחררים לנהר כל שנה וכנראה מונעים מהמין להיכחד. מדיה וקבצים בנושא חדקן יאנגצה בוויקישיתוף חדקן יאנגצה, באתר ITIS (באנגלית) חדקן יאנגצה, באתר NCBI (באנגלית) חדקן יאנגצה, באתר Animal Diversity Web (באנגלית) חדקן יאנגצה, באתר FishBase (באנגלית) חדקן יאנגצה, באתר GBIF (באנגלית) חדקן יאנגצה באתר הרשימה האדומה של IUCN
סקפירינכוס פלטורינכוס

סקפירינכוס פלטורינכוס (שם מדעי: Scaphirhynchus platorynchus) הוא מין של דג גרם ממשפחת החדקניים, החי במימי נהרות ארצות הברית והוא החדקן הקטן ביותר השוכן במים מתוקים באמריקה וגם החדקן הנפוץ ביותר באמריקה. חדקן זה מצוי לרוב לאורך המיסיסיפי והמיזורי ויובליהם והוא מצוי רק במים מתוקים. לחדקן גוף מוארך וזנב בעל אונה עליונה גבוהה ומחודדת יותר מהתחתונה. גופו ארוך בצבע אפור-חיוור והחוטם מוארך ומחודד כשסביבו בינים ארוכים העוזרים לו לחוש בסביבתו. השפתיים בשרניות ולבנות והוא חסר שיניים אלא יונק מזון במהירות. הוא יכול להגיע לאורך של 1 מטר ומשקל של 4.8 ק"ג, אם כי לרוב מגיע לאורך 50 עד 85 ס"מ ומשקל של 2.5 ק"ג. החדקן נודד לאורך מספר נהרות עכורים ורדודים אך גם עמוקים יותר ומצוי גם במיסיסיפי והמיזורי. החדקן לרוב נודד ואינו מתקבע במקום מסוים למעט בעונת הרבייה, אז הוא נודד לנחלים בהם הוא נולד. הוא ניזון מרכיכות שונות ובעיקר צדפות Unionida וחרקי מים שונים כמו בריומאים, שעירי כנף וזבובאים שונים וכן מסרטנים, תולעים ודגים קטנים. החדקן הוא דג מאכל מסחרי חשוב לתעשיית הקוויאר והוא המין היחיד במשפחתו שנידוג דרך קבע, מאחר שמרבית החדקנים מצויים בסכנת הכחדה גדולה. מדיה וקבצים בנושא סקפירינכוס פלטורינכוס בוויקישיתוף סקפירינכוס פלטורינכוס, באתר ITIS (באנגלית) סקפירינכוס פלטורינכוס, באתר NCBI (באנגלית) סקפירינכוס פלטורינכוס, באתר Animal Diversity Web (באנגלית) סקפירינכוס פלטורינכוס, בבסיס הנתונים ARKive (באנגלית) סקפירינכוס פלטורינכוס, באתר האנציקלופדיה של החיים (באנגלית) סקפירינכוס פלטורינכוס, באתר FishBase (באנגלית) סקפירינכוס פלטורינכוס, באתר GBIF (באנגלית) סקפירינכוס פלטורינכוס באתר הרשימה האדומה של IUCN
סקפירינכוס סוטקוסי

סקפירינכוס סוטקוסי (שם מדעי: Scaphirhynchus suttkusi) הוא מין של דג גרם ממשפחת החדקניים, החי רק בנהר אלבמה (אנ') שבאלבמה. חדקן זה מצוי בסכנת הכחדה חמורה עקב בית גידול קטן ודיג יתר. חדקן זה קטן יחסית, באורך של 76 ס"מ ומשקל של 0.9 עד 1.4 ק"ג. צבעו צהוב-כתום כהה כשהבטן והסנפירים בהירים יותר בצבע קרם והוא בעל חוטם ארוך ובינים בולטים מצידיו. הסנפירים נמוכים ובשרניים והזנב בעל אונה גבוהה יותר מהשנייה. החדקן מצוי רק בכמה נהרות ונחלים רדודים ומהירים עם קרקעית חולית או חצצית. מבדיקה של הנקבות התברר שזמן הרבייה הוא בין סוף מרץ לתחילת אפריל. מין זה היה מצוי בסכנת הכחדה כבר משנות ה-90, אז נמצאו רק פרטים בודדים והמין נחשב לקרוב לכליה. נעשו ניסיונות להציל את החדקן באמצעות רבייה בשבי אך נלכדו רק 6 נקבות שנפטרו בשבי עד 2002. ב-2007 נלכד עוד דג זכר ששוחר בריא לנהר אלבמה. מספר פרטים ידועים ששרדו לפי דגימות מים שנלקטו ב-2014. מאז הוחלט להפוך את הנהר לאזור שימור לחדקן ולייצר שינויים במעבורות והסכרים שבו. מדיה וקבצים בנושא סקפירינכוס סוטקוסי בוויקישיתוף סקפירינכוס סוטקוסי, באתר ITIS (באנגלית) סקפירינכוס סוטקוסי, באתר NCBI (באנגלית) סקפירינכוס סוטקוסי, באתר Animal Diversity Web (באנגלית) סקפירינכוס סוטקוסי, באתר FishBase (באנגלית) סקפירינכוס סוטקוסי, באתר GBIF (באנגלית) סקפירינכוס סוטקוסי באתר הרשימה האדומה של IUCN
סקפירינכוס

סקפירינכוס (שם מדעי: Scaphirhynchus) הוא סוג של דגי גרם ממשפחת החדקניים, החי רק במקווי מים מתוקים באמריקה הצפונית. סוג זה כולל שלושה מינים שהם מהקטנים במשפחה. מיני הסוג בעלי חוטם מוארך ומחודד יחסית עם בינים ארוכים ובולטים. הזנבות שלהם קצרים אך בעלי אונות גבוהות וגופם מוארך ובנוי מעצמות סחוסיות. הם אוכלים מזון מהקרקעית הכולל דגים קטנים, רכיכות, חרקי מים ותולעים. כל מיני הסוג נמצאים בסכנת הכחדה והמין סקפירינכוס סוטקוסי מצוי בסכנה קריטית. סקפירינכוס אלבוס (Scaphirhynchus albus) סקפירינכוס פלטורינכוס (Scaphirhynchus platorynchus) סקפירינכוס סוטקוסי (Scaphirhynchus suttkusi) מדיה וקבצים בנושא סקפירינכוס בוויקישיתוף סקפירינכוס, באתר ITIS (באנגלית) סקפירינכוס, באתר NCBI (באנגלית) סקפירינכוס, באתר Animal Diversity Web (באנגלית) סקפירינכוס, באתר האנציקלופדיה של החיים (באנגלית) סקפירינכוס, באתר GBIF (באנגלית)
ג'ארד אברהמסון

ג'ארד אברהמסון (באנגלית: Jared Abrahamson נולד: 19 בנובמבר 1987) הוא שחקן קנדי. הוא ידוע בשל תפקידו בתור טרבור הולדן בסדרת המדע-בדיוני "הנוסעים בזמן" של נטפליקס, ובזכות הופעתו בסרט "Hello Destroyer" משנת 2016, עליו היה מועמד לפרס הקולנוע הקנדי לשחקן הטוב ביותר. אברהמסון נולד בפלין פלון (אנ'), מניטובה, קנדה. הוא למד משחק בבית הספר לקולנוע בוונקובר. בשנת 2011 הופיע לראשונה בשני סרטי טלוויזיה; "Finding a Family" בתפקיד אלכס צ'ייסקו, ו"Possessing Piper Rose" בתפקיד של דילן מקסוול. לאחר מכן הופיע אברהמסון בתפקידי אורח בסדרות הטלוויזיה רבות בהן "אוקוורד" ו"אימת המתים המהלכים" והופיע בסרט "יומנו של חנון - קיץ קטלני" בדמותו של טים וורן. אברהמסון ידוע בהופעתו בסרט הקולנוע "Hello Destroyer" משנת 2016, עליו היה מועמד לפרס הקולנוע הקנדי לשחקן הטוב ביותר. הוא זכה בפרס השחקן הטוב ביותר בסרט קנדי בטקס פרסי מבקרי הקולנוע בוונקובר 2016 . הוא נבחר לאחד מהכוכבים העולים בפסטיבל הסרטים הבינלאומי בטורונטו בשנת 2016, לצד גרייס גלוביצקי, מלין מקאי וסופי נליס . בשנים 2016–2018 הוא גילם את טרבור הולדן בשלוש עונות של סדרת הטלוויזיה "הנוסעים בזמן" של שירות נטפליקס. ג'ארד אברהמסון, ברשת החברתית אקס (טוויטר) ג'ארד אברהמסון, ברשת החברתית אינסטגרם ג'ארד אברהמסון, במסד הנתונים הקולנועיים IMDb (באנגלית) Crawford, Julie (14 בספטמבר 2016). "VIFF: Vancouver actor's unlikely journey from mines to MMA to movies". Vancouver Courier. {{cite web}}: (עזרה) Crawford, Julie (17 בינואר 2017). "Vancouver Film Critics Circle takes a shine to Hello Destroyer, Manchester by the Sea". Vancouver Courier. {{cite web}}: (עזרה) "TIFF announces 2016 Rising Stars!". Tribute. 3 באוגוסט 2016. {{cite web}}: (עזרה) Genzlinger, Neil (28 בדצמבר 2016). "Review: In 'Travelers,' Some Serious Time-Sharing". הניו יורק טיימס. {{cite web}}: (עזרה)
סמדר שילוני

סמדר שילוני (נולדה ב-2 באוגוסט 1974) היא עיתונאית, כותבת טורים ומבקרת טלוויזיה ישראלית. מאז שנת 2005 היא משמשת כמבקרת הטלוויזיה של ynet. בעברה ערכה את מדור הטלוויזיה של האתר. שילוני היא בוגרת מסלול העיתונאות והתקשורת בבית הספר "קמרה אובסקורה" בתל אביב. לפני שהגיעה לאתר "ynet", בסוף שנות ה-90, עבדה שילוני כשדרנית וכמנהלת בית הספר לרדיו ברדיו תל אביב. בהמשך החלה לעבוד ב-"ynet" עם הקמתו, תחילה ככתבת בריאות וחינוך ובהמשך הקימה את מדור החברה של האתר, המשיכה לתפקיד כתבת הטלוויזיה של מדור התרבות, עורכת מדור הטלוויזיה ופרשה מתפקידי עריכה לטובת תסריטאות. שילוני היא חלוצת ז'אנר טורי הריאליטי, עם טור שכתבה על הסדרה "פרויקט Y", שעלתה ב-yes. בנוסף לביקורות טלוויזיה וכתבות מגזין באתר היא כותבת טורים קבועים על סדרות הריאליטי הישראליות, "האח הגדול", "המירוץ למילון" ו"הישרדות". כיום היא מפרסמת טור בשם "בשידור חוזר", שמספר על היווצרותן של סדרות עבר ישראליות וזרות. בנוסף לעבודתה ב-ynet שימשה שילוני ככתבת ובעלת טורי דעה במגזין "פנאי פלוס", תחקירנית ראיונות בסדרות כמו "חדר 101" עם עינב גלילי, "ברוורס" עם ארז טל, "פגישה עם רוני קובן", "הסטנדאפיסטים" עם רשף לוי וסדרות נוספות. מתגוררת ביישוב הקהילתי שחרות שבמועצה אזורית חבל אילות. סמדר שילוני, במיזם "אישים" לתיעוד היצירה הישראלית סמדר שילוני, ברשת החברתית אקס (טוויטר) סמדר שילוני, באתר ynet סמדר שילוני, אנחנו החרא השר והרוקד של הווילה, באתר ynet, 7 בספטמבר 2004 סמדר שילוני, ברשת החברתית אקס (טוויטר)
אלביס (סדרת טלוויזיה)

אלביס, רוזנטל והאישה המסתורית או אלביס היא סדרת ההמשך של "אסתי המכוערת", ששודרה בערוץ 2, במסגרת שידורי קשת במשך שתי עונות, בשנים 2005–2006. בתחילה נקראה "אלביס, רוזנטל והאישה המסתורית" אך בעונה השנייה קוצר השם ל"אלביס". העונה הראשונה כללה את כל דמויות הסדרה האם, בנוסף למספר דמויות והתפתחויות עלילתיות משמעותיות. בסדרה זו, לאה אבשלום, אשתו של אלביס (שממנה מעולם לא התגרש) ואמהּ של אסתי, שאותה חשבו כל הדמויות כמתה מסיבות מסתוריות, מתבררת כחיה, ומאיימת בסחיטה את אלביס שתחשוף את סודו הגדול. אלביס נגרר לפרשייה מסובכת, הכוללת פוליטיקה ושחיתות. ללאה בן מרומן עם היריב של אלביס, ויקטור מארק, בשם יונתן, שברח מהכלא לאחר שהסתבך בעסקת סמים. יונתן ואמו פועלים יחד במסע נקמה, שבמסגרתו, כאמור, אלביס, וכן עורך דין דב שליין. העלילה מסתבכת עוד יותר כשנוכחים באירוע האישה המסתורית ובתו של עורך דין שליין. העונה הראשונה זכתה תחילה לרייטינג גבוה, אך בהמשך הוא ירד והסדרה לא זכתה להצלחה שלה זכתה "אסתי המכוערת". העונה השנייה עלתה לשידור ב-14 בספטמבר 2006. בעונה זו הצטרפו לסדרה דמויות חדשות. במהלך הסדרה נחשפות דמויות שונות לזהותה האמיתית של האישה המסתורית. בפרק האחרון ששודר ב-16 בנובמבר 2006, נסגרת עלילת כל העונות של אלביס ואסתי המכוערת – אסתי חוזרת להיות "מכוערת", עומר רוזנטל מתאהב שוב באסתי, כל התעלומות נפתרות ועורך דין שליין נכנס לכלא. אסתי בן-דוד (ריקי בליך),בתו של אלביס, עובדת במשרד הפרסום של אביו ביחד עם עומר ומתכתבת איתו בצ'אט. אלביס בן-דוד (שייקה לוי), אביה של אסתי איקה אלפנדרי (ניצה שאול), אשתו של אלביס ואמה החורגת של אסתי צבי רוזנטל (עודד קוטלר), בעל משרד הפרסום בו אסתי עובדת עומר רוזנטל (ליאון רוזנברג), בנו של צבי, עובד במשרד הפרסום של אביו ביחד עם אסתי ומתכתב איתה בצ'אט ללא ידיעתה נועם רוזנטל (עומר ברנע), בנו של צבי עלמה מעיין רוזנטל (אביטל דיקר) חברתה הטובה ביותר של אסתי, היא משמשת אם חד הורית לבנה וניהלה רומן עם צבי יונתן אבשלום/תומר/חני (דן שפירא) לאה אבשלום (איילת מרגלית) אמה של אסתי עו"ד דב שליין (מייק בורשטיין) עו"ד עידית שליין (דניאלה וירצר) גבי מצליח (אייל שכטר) עוזרו של אלביס (תומר שרון) המפכ"ל קבנוס (ספי ריבלין) פקד ראומה גלר (נתי קלוגר) "אלביס", במסד הנתונים הקולנועיים IMDb (באנגלית) "אלביס", במסד הנתונים הקולנועיים KinoPoisk (ברוסית) אהוד אשרי, מותה של הקריצה, באתר הארץ, 29 ביולי 2005 - ביקורת רותה קופפר, "עמוק באדמה" וסדרת המשך של "אסתי המכוערת" בשידורי קשת, באתר הארץ, 26 ביוני 2005 רותי זוארץ, ‏מי מכוערת?, באתר גלובס, 15 בפברואר 2005 "המוח" של ארז טל עובד, באתר הארץ, 1 באוגוסט 2005 רותי זוארץ, ‏האלוף, באתר גלובס, 14 ביוני 2006
ווישור גלובלטק

ווישור גלובלטק בע"מ היא חברה ציבורית ישראלית, העוסקת בטכנולוגיית ביטוח דיגיטלית, ובאמצעות החברה הבת ווישור חברה לביטוח בע"מ (להלן: "ווישור") נותנת שירותי ביטוח לציבור. החברה נוסדה בדצמבר 2016 על ידי סוכן הביטוח אודי דגן, כחברה פרטית בשם "דוד חברה דיגיטלית בע"מ", ובהמשך שינתה את שמה לשם "הארט דיגיטל בע"מ". בספטמבר 2017 מכר דגן את החברה והחברה האם יו. דיגיטל בע"מ לבעלי השליטה הנוכחיים, רו"ח אמיל וינשל, שהוא דירקטור בחברה ויו"ר דירקטוריון החברה הבת "ווישור", וניצן צעיר הרים, מנכ"ל החברה ומנכ"ל החברה הבת "ווישור". בינואר 2021 שינתה את שמה לשם הנוכחי, "ווישור גלובלטק בע"מ". יו"ר דירקטוריון החברה הוא יוחנן דנינו. משרדי החברה שוכנים בכפר סבא. בינואר 2018 הוקמה החברה הבת בבעלות מלאה ווישור חברה לביטוח בע"מ, שקיבלה ביוני 2018 רישיון לפעול כחברת ביטוח ופועלת בתחום ביטוח כללי. לשם הרחבת פעילותה לארצות הברית הקימה החברה באוקטובר 2020 חברת בת בארצות הברית בבעלותה המלאה, WeSure USA Holdings Ltd, וחברה בת בבעלות מלאה לחברה זו בשם WeSure Digital Insurance Services Inc. החברה מתארת את פעילותה: "בשלב זה, פעילותה העסקית של החברה מתמקדת ביזום, אפיון, פיתוח, רישוי ומכירה של תוכנות, טכנולוגיות חדשות ומודלים ביטוחיים לפלטפורמות דיגיטליות בענף הביטוח והפיננסים, המיועדות ראשית לפעילות הקבוצה בארץ, ובשנים הבאות בייזום והרחבה של הפעילות העסקית והביטוחית של הקבוצה למדינות בחו"ל." החברה מציינת שהתוכנה שהיא מפתחת היא בגישת Mobile first, כלומר שמה דגש על נגישות נוחה באמצעות טלפון חכם, בנוסף לגישה באמצעות מחשב או מחשב לוח. מערכות הליבה של הקבוצה כתובות בשפת Java, מותאמות למחשוב ענן ומותקנות בענן Microsoft Azure. בחודש מרץ 2021 ניירות הערך של החברה נרשמו למסחר בבורסה לניירות ערך בתל אביב. ביוני 2021 חתמה החברה על הסכם לרכישת 50.445% מהבעלות בחברת איילון אחזקות בע"מ, שבבעלותה המלאה נמצאת חברת הביטוח איילון חברה לביטוח בע"מ, תמורת 354.5 מיליון ש"ח. אתר האינטרנט הרשמי של ווישור גלובלטק ווישור גלובלטק בע"מ - דוח תקופתי לשנת 2020, באתר "מאיה" ווישור גלובלטק בע"מ, באתר הבורסה לניירות ערך בתל אביב ווישור גלובלטק בע"מ, באתר "מאיה" ווישור גלובלטק בע"מ, באתר ביזפורטל ווישור גלובלטק בע"מ, באתר גלובס ווישור גלובלטק, באתר Crunchbase (באנגלית) ג'ניה וולינסקי, מייסדי ווישור חושפים למה רכשו את איילון - ואיך משלמים למי שגנבו לו רולקס, באתר TheMarker‏, 8 ביולי 2021 ווישור גלובלטק בע"מ: נתונים כספיים באתר מאי"ה. רחלי בינדמן, העסק החדש של משנה למנכ"ל מגדל לשעבר: מקים חברת ביטוח, באתר כלכליסט, 1 באוקטובר 2017 רחלי בינדמן, רשות שוק ההון העניקה רישיון לחברת ביטוח דיגיטלית חדשה - Wesure, באתר כלכליסט, 25 ביוני 2018 weSure Global Tech - קשרי משקיעים התקשרות בהסכם לרכישת מניות איילון אחזקות בע"מ, הודעה לבורסה מטעם ווישור גלובלטק, באתר "מאיה", 27 ביוני 2021 גולן חזני, עסקה מפתיעה: ווישור רוכשת את השליטה באיילון ב-354 מיליון שקל, באתר כלכליסט, 27 ביוני 2021
הספורט האהוב על הגבר

הספורט האהוב על הגבר (באנגלית: ‏?Man's Favorite Sport) הוא סרט קומדיה אמריקאי משנת 1964, בבימויו של הווארד הוקס, עם רוק הדסון ופאולה פרנטיס (אנ') בתפקידים הראשיים. התסריט מבוסס על סיפור של פט פרנק ועיקרו גבר נאה שחייב להדגים את כישוריו בדיג אף על פי שלא דג מעולם. רוג'ר וילובי (רוק הדסון) הוא גבר נאה העובד כמוכר ציוד דיג בחנות השייכת לרשת אברקרומבי אנד פיץ' בסן פרנסיסקו. הוא ידוע כבר סמכא בדיג ואף פרסם ספרי הדרכה בנושא זה. הלקוחות מעריצים אותו אך אינם יודעים שלא דג מעולם וכי את כל העצות שפרסם שמע מלקוחותיו. רוג'ר מאורס לטקס (שרלין הולט). איזי מילר (מריה פרשי) היא בתו של בעל בית מלון באגם וקפוג'י (שם פיקטיבי). אשת יחסי הציבור שלה, אביגייל פייג' (פאולה פרנטיס) יוזמת תחרות דיג גדולה באגם למטרת פרסומת. כדי להגדיל את ההתעניינות בתחרות הם פונים למנהל החנות מר קדוואלדר (ג'ון מקגוייר) כדי שיורה לרוג'ר להשתתף בתחרות. רוג'ר מסרב כי אינו יודע לדוג ואומר לקדוואלאדר כי אינו רוצה להתחרות בלקוחותיו ובעיקר נגד מייג'ור פיפס (רוסקו קרנס) שמעריץ אותו. טענתו לא מתקבלת. הוא נכנס לחנות תקליטים, עם איזי ואביגייל, מפעיל את כל התקליטים וברעש הוא צועק לעומתן כי יודע לדוג... אביגייל מתאהבת בו ומחליטה ללמד אותו לדוג. הוא מגיע לאגם עם ציוד קמפינג ולא מסוגל להקים אוהל. נופל מדי פעם לאגם לקול צחוקן של אביגייל ואיזי. אביגייל מנסה להתחיל אתו ואז מגיעה טקס ותופסת אותו במצבים מביכים עם אביגייל ואיזי ומבטלת את הקשר אתו. בשלושת ימי התחרות מצליח רוג'ר לדוג את הדגים הגדולים ביותר לא מפני שהוא יודע לדוג אלא בגלל מזל. כל פעם הוא נופל לאגם. הוא זוכה במקום הראשון בתחרות אך אביגייל כועסת עליו ודורשת ממנו שיתוודה שהוא "מזויף". לאחר מחשבה שנייה מתוודה רוג'ר בפני קדוואלדר כי אינו יודע לדוג והוא מפוטר במקום. הוא מחפש את אביגייל ומוצא אותה מתבודדת ביער. בינתיים משכנע מייג'ור פיפס את קדוואלדר לבטל את פיטוריו של רוג'ר במחשבה פרסומית שגם אדם בלתי מנוסה יכול לזכות בתחרות אם הוא משתמש בציוד שלהם. קדוואלדר יוצא בסירה לאגם ומוצא את רוג'ר ואביגייל שנשטפו בגשם ומבשר להם זאת והם מתחבקים באושר. "הספורט האהוב על הגבר", במסד הנתונים הקולנועיים IMDb (באנגלית) "הספורט האהוב על הגבר", באתר נטפליקס "הספורט האהוב על הגבר", באתר AllMovie (באנגלית) "הספורט האהוב על הגבר", באתר Rotten Tomatoes (באנגלית) "הספורט האהוב על הגבר", במסד הנתונים הקולנועיים KinoPoisk (ברוסית) הספורט האהוב על הגבר, באתר ארכיון המדינה הספורט האהוב על הגבר, באתר TCM קדימון לספורט האהוב על הגבר, באתר יוטיוב השיר הספורט האהוב על הגבר, באתר יוטיוב
אליפות ישראל בהיאבקות חופשית 2014

אליפות ישראל בהיאבקות חופשית נערכה בבאר שבע ב-27 בדצמבר 2014. אליפות ישראל בהיאבקות יוונית-רומית איגוד ההאבקות בישראל | תחרות | אליפות ישראל בוגרים, באתר איגוד ההאבקות בישראל
הרברט וסלי קאמינגס

הרברט וסלי קאמינגס (באנגלית: Herbert Wesley Cummings‏; 13 ביולי 1873 – 4 במרץ 1956) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-17 של מדינת פנסילבניה. קאמינגס נולד בעיירה מזרח צ'יליסקוואק בשנת 1873. הוא סיים את לימודיו בתיכון לואיסבורג שבפנסילבניה בשנת 1890. הוא למד משפטים, ולאחר לימודיו באוניברסיטה, הוא התקבל למשרד עורכי דין והחל לעבוד בעיר סאנבורי. הוא שימש כפרקליט מחוז נורת'אמברלנד שבפנסילבניה בשנת 1901 ובין השנים 1904–1908. בשנת 1911, נבחר קאמינגס לשופט בית המשפט לתביעות משותפות במחוז נורת'אמברלנד, ושירת בתפקיד זה עשר שנים. קאמינגס נבחר לקונגרס ה-68 של ארצות הברית מטעם המפלגה הדמוקרטית, אך בבחירות שלאחר מכן לא נבחר. לאחר פרישתו מהקונגרס, חזר קאמינגס לעבוד בתור עורך דין עד שנת 1935, אז מונה מחדש לשופט במחוז נורת'אמברלנד, וכיהן בתפקיד זה עד שנת 1946. בשנת 1946, חזר קאמינגס לעריכת הדין, ועבד בתפקיד זה עד מותו. קאמינגס נפטר בשנת 1956 בסאנבורי, ונקבר בבית העלמי מנור פומפרט בסאנבורי. מדיה וקבצים בנושא הרברט וסלי קאמינגס בוויקישיתוף הרברט וסלי קאמינגס, באתר המדריך הביוגרפי של הקונגרס של ארצות הברית (באנגלית) הרברט וסלי קאמינגס, באתר "Find a Grave" (באנגלית) Bioguide Search, bioguide.congress.gov The Political Graveyard: Index to Politicians: Cummings, politicalgraveyard.com ערך זה הוא קצרמר בנושא פוליטיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
פול דה ליאו

פול דה ליאו (בהולנדית: Paul de Leeuw; נולד ב-26 במרץ 1962) הוא שחקן ומנחה טלוויזיה הולנדי. דה ליאו נולד ברוטרדאם, הוא התפרסם בשנות השמונים כמגיש תוכניות בטלוויזיה הציבורית של הולנד. הוא הנחה מספר פעמים את פסטיבל השירים הלאומי של הולנד (Nationaal Songfestival) דרכו נבחר נציג הולנד לאירוויזיון, ב-1995, 2006 ו-2007 הגיש פרשנות לאירוויזיון עבור הטלוויזיה ההולנדית, באירוויזיון 1995 יצר מחלוקת כאשר דיבר נגד השיר של ישראל אמן,[דרושה הבהרה] ב-2006 הגיש את הניקוד של הולנד באירוויזיון וב-2007 ביצע זאת שוב לצד אדסיליה רומבלי. הוא כתב את ההקדמה למהדורה ההולנדית של הספר "The Eurovision Song Contest – The Official History" של ג'ון קנדי אוקונור. ב-1995 שיחק בתפקיד הראשי בסרט הקומדייה "Filmpje!"‎, ב-2002 שיחק ב-"Ja zuster, nee zuster", סרט מוזיקלי המבוסס על פי סיפור מאת אני שמידט. ב-2007 הופיע ב-"Alles is Liefde", סרט קומדיה רומנטית המבוסס על הסרט הבריטי "אהבה זה כל הסיפור". ב-2011 גילם מורה למוזיקה בסרט "Alle tijd". מדיה וקבצים בנושא פול דה ליאו בוויקישיתוף אתר האינטרנט הרשמי של פול דה ליאו (בהולנדית) פול דה ליאו, ברשת החברתית אקס (טוויטר) פול דה ליאו, במסד הנתונים הקולנועיים IMDb (באנגלית) פול דה ליאו, באתר אפל מיוזיק (באנגלית) פול דה ליאו, באתר ספוטיפיי פול דה ליאו, באתר MusicBrainz (באנגלית) פול דה ליאו, באתר Discogs (באנגלית) פול דה ליאו, באתר Songkick (באנגלית) פול דה ליאו, באתר בילבורד (באנגלית)
קרפלס

האם התכוונתם ל... אירנה קרפלס (Karppelesová) – שחיינית יהודייה צ'כוסלובקית ישראלית לאופולד קרפלס (Karpeles) – דגלן יהודי בצבא האיחוד שעוטר במדליית הכבוד על פעולותיו במלחמת האזרחים האמריקנית גוסטב קרפלס – היסטוריון ועורך יהודי גרמני, עורך ה-Allgemeine Zeitung des Judentums סוזן קרפלס (אנ') – אינדולוגית יהודייה צרפתית ממוצא הונגרי מוד קרפלס – אספנית יהודייה בריטית של שירי עם ומורה למחול אברהם הכהן קרפלס – תלמיד הכתב סופר, רב וראב"ד גורבע אליעזר קרפלס (אנ') – רב בוהמי מליבנאו רבתי ברוך קרפלס – פרנס ומנהיג הקהילה היהודית בגלוגא אהרן קרפלס – מפרנסי ומנהיגי הקהילה היהודית בניקלשבורג בתקופת הרש"ר הירש מארק קרפלס (אנ') – מנכ"ל בורסת הביטקוין Mt. Gox (אנ') גיורא מנור – נולד בשם אלכס קרפלס. במאי תיאטרון, מבקר אמנות, חוקר ועורך ישראלי, ממקימי להקת הנח"ל